《度盘山岭望雁宕诸峰雨止大荆旅店》
清代·王又曾

此邦南戒尽，山势驱入海。崛强屹元气，雕劖出真宰。

舄下岭刺天，接眼益𡼊嶵。乳郭所色络，望若披重铠。

攒攒百青莲，朵朵吐蓓蕾。春空媚云物，酝藉固有在。

应知太古前，犹未混沌改。卒见无急惊，山灵讵相绐。

诘朝果此游，须鼓脚力倍。姑去梦烟村，稍伺雨声怠。

作者简介：浙江秀水人，字受铭，号谷原。乾隆十九年进士，授刑部主事。工诗，与同县钱载、朱沛然等号南郭五子。为诗力求不蹈袭前人，时称为秀水派。有《丁辛老屋集》。